**PÁLYÁZATI FELHÍVÁS**

A Jász-Nagykun-Szolnok Megyei Büntetés-végrehajtási Intézet Parancsnokaa rendvédelmi feladatokat ellátó szervek hivatásos állományának szolgálati jogviszonyárólszóló 2015. évi XLII. törvény 133. § alapján pályázatot hirdet Biztonsági Osztály állományába

**segédelőadó** (műveleti)

hivatásos tiszthelyettesi beosztás betöltésére,

telj es munkaidőben, határozatlan időtartamra.

**Pályázati feltételek:**

* magyar állampolgárság, állandó belföldi lakóhely;
* középiskolai végzettség/ érettségi;
* egészségügyi, fizikai, pszichológiai alkalmasság;
* büntetlen előélet, kifogástalan életvitel ellenőrzés vállalása;
* a büntetés-végrehajtási szervezet aktív hivatásos állományának tagja;
* legalább 4 év hivatásos állományába eltöltött büntetés-végrehajtási szakmai gyakorlat;
* felhasználói szintű számítógépes ismeretek (MS Word, Windows, Excel);
* „B” kategóriás gépjárművezetői engedély;
* nem áll fegyelmi vagy büntetőeljárás hatálya alatt;
* átlagon felüli kommunikációs képesség.

**A pályázatok elbírálásánál előnyt jelent:**

* középfokú bv. szakirányú szakmai képesítés;
* speciális szolgálati beosztásba helyezés előtti fizikai, egészségi és pszichikai alkalmassági megléte;
* büntetés-végrehajtás biztonsági szakterületén vagy műveleti csoportban szerzett szakmai gyakorlat, tapasztalat;
* a beosztással kapcsolatos speciális képzettség, illetve küzdősportban való jártasság,

A nyertes pályázónak –az 57/2009. (X.30.) IRM-ÖTM-PTNM együttes rendelet alapján-speciális szolgálati beosztásba helyezés előtti alkalmassági vizsgálaton (fizikai, egészségi és pszichikai) meg kell felelnie, alkalmasnak kell lennie.

**A munkakörrel járó főbb feladatok:**

* kiemelten veszélyes és/vagy veszélyeztetett fogvatartottak szállítása,
* kiemelten veszélyes és/vagy veszélyeztetett fogvatartott előállítása bírósági tárgyalásra, ügyészi meghallgatásra, illetve egyéb célból,
* helyszíni tárgyalás biztosítása,
* magas biztonsági kockázatú fogvatartotti rendezvények biztosítása,
* civil egészségügyi intézménybe kihelyezett fogvatartott őrzése,
* egyéb speciális feladatok végrehajtása.

**Munkavégzés helye:** Jász-Nagykun-Szolnok Megyei Büntetés-végrehajtási Intézet

5000 Szolnok, Dózsa György u. 1/a.

**Illetménye:** a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvényben meghatározottak alapján történik Tiszthelyettesi besorolási osztály C besorolási kategória.

**Egyéb juttatások:** utazási költségtérítés, cafeteria, albérleti hozzájárulás, ruházati illetmény.

**Munkarend:** teljes munkaidőben, hivatali munkarendben.

**A beosztás várhatóan 2018. július 01-től tölthető be.**

**A pályázathoz kérjük mellékelni:**

* a legfontosabb személyes adatokat tartalmazó részletes szakmai önéletrajzot, továbbá

a meglévő iskolai végzettségeket és egyéb képzettségeket, ismereteket, szakmai

tapasztalatokat, maximum 2 oldal terjedelemben

* motivációs levél maximum 1 oldal terjedelemben
* az állami, szakmai iskolai végzettséget, amennyiben van, idegennyelv-ismeretet igazoló okiratok másolatát
* nyilatkozatot arra vonatkozóan, hogy a pályázati anyagot az elbírálásban résztvevők

megismerhetik.

**A pályázat benyújtásának határideje: 2018. június 14.**

A pályázat elbírálásának rendje:

A benyújtott pályázatot az általam kijelölt bizottság bírálja el **2018. június 28-ig**, amelynek eredményéről a pályázót írásban értesítem.

A pályázatokat elektronikus úton a szolnok.uk@bv.gov.hu, illetve a dobakne.b.dora@bv.gov.hu e-mail címre, postai úton Jász-Nagykun-Szolnok Megyei Büntetés-végrehajtási Intézet Személyügyi és Szociális Osztálya, 5000 Szolnok, Dózsa György u. 1/a., Pf.: 91. címre kell benyújtani.

Bővebb felvilágosítás a Jász-Nagykun-Szolnok Megyei Büntetés-végrehajtási Intézet mb. biztonsági osztályvezetőjénél kérhető ( EKG: 126-2210 )

Szolnok, 2018. május „ ”

Horváth Ákos bv. ezredes, bv. tanácsos

intézetparancsnok